Čcheng-tu J-10

Čcheng-tu J-10 (; ; v kóde NATO: „Firebird“) je čínske viacúčelové jednomotorové ľahké stíhacie lietadlo štvrtej generácie. Je skonštruované na ničenie vzdušných a pozemných cieľov za každého počasia. Výrobcom lietadla je spoločnosť Čcheng-tu (Chengdu Aircraft Industry Group – Skupina leteckého priemyslu Čcheng-tu). Letectvo čínskej ľudovej republiky stroj prijalo do operačnej služby v roku 2003. Ako exportný názov sú uvádzané označenie F-10 Vanguard či Vigorous Dragon. Z možných zahraničných užívateľov stroj zatiaľ v počte 36 kusov objednal Pakistan.

Vývoj 

Typ J-10 vyvinul letecký výrobca Čcheng-tu (známy tiež ako Letecký inštitút 611). Vývoj začal v roku 1988, pričom Číňania zrejme z Izraela získali informácie z tunajšieho zrušeného zbrojného programu IAI Lavi. Slávnostné rollout nového lietadla prebehol v roku 1997 a 23. marca 1998 prebehol prvý let. Do skúšok sa zapojilo šesť prototypov. V roku 2003 začala sériová výroba. Námorníctvo Čínskej ľudovej republiky začalo tieto lietadlá preberať v roku 2010. Pre čínske ozbrojené sily bude vyrobených okolo 300 strojov tohto typu. V službe budú dopĺňať ťažké stroje J-11.

Technologicky je lietadlo, v porovnaní so strojmi so západu, na úrovni polovice 90. rokov. Lietadlo nesie jeden 23 mm kanón a ďalšiu výzbroj na 11 závesných bodoch. Lietadlo poháňa ruský prúdový motor AL-31FN s ťahom 122,5 kN (výhľadovo je plánovaná montáž vyvíjaných motorov čínskej konštrukcie).

Varianty 

 J-10 – základný jednomiestny variant.
 J-10A – jednomiestny variant s modernizovaným kokpitom.
 J-10B – jednomiestny variant s modernizovaným vstupom vzduchu do motora, avionikou a zrejme aj novým radarom. Prebieha fáza skúšok (2011).
 J-10S – dvojmiestny variant, určený primárne k výcviku. Zavedená niekedy v rokoch 2005-2006.
 J-10AY a J-10SY – neozbrojené verzie používané predvádzacou skupinou Akrobatický demonštračný tím 1. augusta.
 J-10AH a J-10SH – oficiálne označenie lietadiel J-10A a J-10S prevádzkovaných námorníctvom z pozemných základní.
 F-10 Vanguard – exportný variant stroja J-10B pre pakistanské letectvo. Prvý let sa uskutočnil v roku 2009.

Špecifikácia (J-10A)

Technické údaje 
 Posádka: 1
 Rozpätie: 
 Dĺžka: 
 Výška: 
 Nosná plocha: 39 m²
 Hmotnosť prázdneho lietadla: 
 Max. vzletová hmotnosť: 
 Pohonná jednotka: 1 × dvojprúdový motor AL-31FN alebo WS-10
 Suchý ťah: 79,43 kN/89,17 kN
 Ťah s forsážou: 125 kN/130 kN

Výkony 
 Maximálna rýchlosť: 1,9 M (1,2 Machu na úrovni mora)
 Akčný rádius: 
 Dolet: 
 Dostup: 
 Plošné zaťaženie: /m²
 Ťah/Hmotnosť: 1,15 (AL-31FN)/1,16 (WS-10)
 Preťaženie: +9/-3 g

Výzbroj 
 1× kanón GŠ-23 kalibru 23 mm
 11 závesníkov s nosnosťou do  (6 pod krídlami, 5 pod trupom)
 Strely vzduch-vzduch:
 PL-8
 PL-9
 PL-11
 PL-12
 Strely vzduch-zem:
PJ-9
YJ-9K
 Bomby:
 LT-2
 LS-6
 BG-3
 GB-2A
 BG-3A
 FT-1

Referencie

Zdroj 

Čínske stíhacie lietadlá
Lietadlá Čcheng-tu